
Projekti “Narva lasteaia Punamütsike (Viru tn. 4) renoveerimine ja lasteaiahoones energiatõhususe ja taastuvenergia kasutuse edendamine“ omafinantseeringu kinnitamine
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Kultuuriosakonnaga valmistavad ette projekti „Narva lasteaia Punamütsike (Viru tn. 4) renoveerimine ja lasteaiahoones energiatõhususe ja taastuvenergia kasutuse edendamine“. Projekt esitatakse meetmesse „Energiatõhususe ja taastuvenergia kasutuse edendamine avaliku sektori hoonetes“.
Viru tn. 4 asuv hoone on koolieelne lasteaustus, mis oli ehitatud 1959 aastal. Olemasoleva hoone sisekliima ja vastavus tavakasutusel pole rahuldavas seisundis. Hoones esineb jahedamaid ruume (nt magamistoad) ning külmal perioodil tunduvad väliseinte pinnad jahedad ja kohati ka külmad. Hoone küttesüsteem on osaliselt mitte reguleeritav, mis ei taga ruumides vajamineva temperatuuri režiimi, kuna süsteem on vananenud. 2016 aastal oli tehtud energiaaudit mis näitas, et Viru tn.4 asuv hoone vajab renoveerimist. Renoveerimise käigus planeeritakse parandada olemasoleva hoone seisundit ja energiatõhusust ning tagada linna eelarveliste vahendite säästlikku kasutamist hoone ülalpidamiseks. 
Projekti kogueelarveks on  planeeritud kuni 785 000 eurot. Toetuse antakse energiatõhususe tööde tegemiseks, sh töödele mis on põhjendatud, mõistlikud ja vajavad meetme „Energiatõhususe ja taastuvenergia kasutuse edendamine avaliku sektori hoonetes” eesmärgi täitmiseks. 
Abikõlblike kulude summa kokku on kuni 374 267 eurot. Toetuse osakaal vastavalt meetme toetuse suuruse arvutamise metoodikale moodustab 70% abikõlblikest kuludest (maksimaalselt 255 eurot ühe rekonstrueeritava hoone köetava pinna ruutmeetri kohta) ehk 261 987 eurot. Omafinantseering vastavalt meetme tingimustele peab moodustama vähemalt 30% abikõlblikest kuludest ehk 112 280 eurot. 
Mitteabikõlblike kulude summa kokku on kuni 410 733 eurot. 
Projekti elluviimine on planeeritud 2017 - 2018. aastale. Linnavolikogu otsusega on vaja kinnitada projekti omafinantseering.
Narva linna omafinantseering peab tagama projekti tulemusliku elluviimise ja projekti finantsilise jätkusuutlikkuse.
Projekt on vastavuses Narva linna arengukavaga 2008-2020:
Strateegiline eesmärk 4.1. linnas on loodud konkurentsivõimeline üldhariduskoolide, koolieelsete lasteasutuste ja huvikoolide süsteem
Tegevussuund 4.1.2.  viia vastavusse munitsipaalõppeasutuste materiaal-tehniline baas tänapäeva nõuetega

Ülesanne 4.1.2.1. koolide, lasteaedade ja huvikoolide remont
Tegevused: lasteaedade „Kakuke“ (Hariduse 30) ja „Punamütsike (Viru 4) renoveerimine 

2. ÕIGUSLIKUD ALUSED
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.
3. OTSUS
3.1 Kinnitada projekti “Narva lasteaia Punamütsike (Viru tn. 4) renoveerimine ja lasteaiahoones energiatõhususe ja taastuvenergia kasutuse edendamine“ omafinantseering aastatel 2017-2018  kuni 523 013 eurot laenu arvelt.
2017. aastal – kuni 513 168 eurot;

2018. aastal – kuni 9 845 eurot.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

